**รายงานการประชุมสภาองค์การบริหารส่วนตำบลจรเข้ใหญ่**

**สมัยประชุมสามัญ สมัยที่ 3 ประจำปี พ.ศ.2567**

**วันที่ 13 สิงหาคม 2567 เวลา 1๐.00 น.**

**ณ ห้องประชุมสภาองค์การบริหารส่วนตำบลจรเข้ใหญ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| 1 | นายสัญญา | พละเลิศ | ประธานสภาองค์การบริหารส่วนตำบลจรเข้ใหญ่  |
| ๒ | นายสมศักดิ์ | ทองแย้ม | รองประธานสภาองค์การบริหารส่วนตำบลจรเข้ใหญ่ |
| 3 | นางอรุณี  | ทองชาติ | สมาชิกสภาองค์การบริหารส่วนตำบลจรเข้ใหญ่ หมู่ที่ 1 |
| 4 | นายณัฐพล  | ธรรมรัตน์ | สมาชิกสภาองค์การบริหารส่วนตำบลจรเข้ใหญ่ หมู่ที่ 2 |
| 5 | นางวงเดือน  | จันทกิจ | สมาชิกสภาองค์การบริหารส่วนตำบลจรเข้ใหญ่ หมู่ที่ 3 |
| ๖ | นายชนะพันธุ์  | สุดใจ | สมาชิกสภาองค์การบริหารส่วนตำบลจรเข้ใหญ่ หมู่ที่ ๕ |
| ๗ | นายประยุทธ  | สะอาดเอี่ยม | สมาชิกสภาองค์การบริหารส่วนตำบลจรเข้ใหญ่ หมู่ที่ ๖ |
| 8 | นายประภาส  | ราตรีมีชัย | สมาชิกสภาองค์การบริหารส่วนตำบลจรเข้ใหญ่ หมู่ที่ ๙ |
| 9 | นางสาวพิมพ์พรรณ | จันทร์รูปงาม | เลขานุการสภาองค์การบริหารส่วนตำบลจรเข้ใหญ่ |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| 1 | นายสมศักดิ์  | มีโฉมงาม | สมาชิกสภาองค์การบริหารส่วนตำบลจรเข้ใหญ่ หมู่ที่ ๘ |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| ๑ | นายสุเทพ  | ทองธรรมชาติ | นายกองค์การบริหารส่วนตำบลจรเข้ใหญ่ |
| ๒ | นายสมชาย | บูรณะกนก | รองนายกองค์การบริหารส่วนตำบลจรเข้ใหญ่ |
| ๓ | นางนิทรา  | กำลังหาญ | รองนายกองค์การบริหารส่วนตำบลจรเข้ใหญ่ |
| 4 | นายวรทัต  | ธรรมรัตน์ | เลขานุการนายกองค์การบริหารส่วนตำบลจรเข้ใหญ่ |

/5. นายบรรพจน์...

-2-

|  |  |  |  |
| --- | --- | --- | --- |
| 5 | นายภิรมย์  | แก้วปาน | รองปลัดองค์การบริหารส่วนตำบลจรเข้ใหญ่ |
| 6 | นายบรรพจน์  | นุชอนงค์ | ผู้อำนวยการกองช่าง |
| 7 | นางสาวสิริณัฐมาศ  | ทรงสมพรชัย | นักจัดการงานทั่วไปชำนาญการ |
| 8 | นางสาวศุรจนากร | มณีอินทร์ | นักวิเคราะห์นโยบายและแผนชำนาญการ |
| 9 | นางสาวน้ำผึ้ง | ปทุมานนท์ | นักจัดการงานทั่วไปปฏิบัติการ |
| 10 | นางวาสนา | อ่อนเถื่อน | เจ้าพนักงานธุรการชำนาญงาน |
| 11 | นางสาววิรชา  | สะอาดเอี่ยม | คนงาน |

**เริ่มประชุมสภาฯ เวลา 1๐.00 น.**

นายสัญญา พละเลิศ ขอเรียนเชิญท่านสมาชิกสภาองค์การบริหารส่วนตำบลจรเข้ใหญ่ทุกท่าน

ประธานสภาฯ เข้าประชุมครับวันนี้เป็นการประชุมสภาสมัยสามัญ สมัยที่ 3 ประจำปี พ.ศ.25๖7 และตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ ๗) พ.ศ.25๖ มาตรา ๕๖ การประชุมสภาองค์การบริหารส่วนตำบลต้องมีสมาชิกสภาองค์การบริหารส่วนตำบลมาประชุมไม่น้อยกว่ากึ่งหนึ่งของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่ จึงจะเป็นองค์ประชุม ซึ่งบัดนี้สมาชิกสภาองค์การบริหารส่วนตำบลจรเข้ใหญ่เข้าประชุม จำนวน 8 ท่าน ถือว่าครบองค์ประชุมแล้ว สวัสดีท่านสมาชิกสภาองค์การบริหารส่วนตำบลจรเข้ใหญ่ ท่านคณะผู้บริหารองค์การบริหารส่วนตำบลจรเข้ใหญ่ และเจ้าหน้าที่องค์การบริหารส่วนตำบลจรเข้ใหญ่ทุกท่าน ผมขอเปิดประชุมสภาองค์การบริหารส่วนตำบลจรเข้ใหญ่ สมัยประชุมสามัญ สมัยที่ 3 ประจำปี พ.ศ.2567 ณ บัดนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

 **-ไม่มี-**

**ระเบียบวาระที่ 2 รับรองรายงานการประชุม**

**รับรองรายงานการประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 3 ประจำปี ๒๕๖7 เมื่อวันที่ 15 กรกฎาคม 2567**

นายสัญญา พละเลิศ ตามที่สภาองค์การบริหารส่วนตำบลจรเข้ใหญ่ ได้มีการประชุมสภา

ประธานสภาฯ องค์การบริหารส่วนส่วนตำบลจรเข้ใหญ่ สมัยประชุมวิสามัญ สมัยที่ 3 ประจำปี

/พ.ศ.2567...

-3-

พ.ศ.2567 เมื่อวันที่ 15 กรกฎาคม 2567 ขอให้ท่านสมาชิกสภาฯ ได้ตรวจรายงานการประชุมหากมีข้อความใดที่ยังไม่สมบูรณ์หรือจะแก้ไขเพิ่มเติมก็ขอเชิญเสนอต่อที่ประชุมสภาฯ เพื่อขอมติให้แก้ไขเพิ่มเติมครับ

ที่ประชุมสภา ไม่มีการเสนอแก้ไขเพิ่มเติม

นายสัญญา พละเลิศ หากไม่มีขอมติที่ประชุมรับรองรายงานการประชุมสภาองค์การบริหาร

ประธานสภาฯ ส่วนตำบลจรเข้ใหญ่ สมัยประชุมวิสามัญ สมัยที่ 3 ประจำปี พ.ศ.2567 เมื่อวันที่ 15 กรกฎาคม ๒๕๖7 ครับ

มติที่ประชุม ที่ประชุมมีมติรับรองรายงานการประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 3 ประจำปี พ.ศ.25๖7 เมื่อวันที่ 15 กรกฎาคม 2567 ด้วยคะแนนเสียง

รับรอง 7 เสียง

ไม่รับรอง - เสียง

งดออกเสียง ๑ คน (ประธานงดออกเสียง)

**ระเบียบวาระที่ 3 กระทู้ถาม**

 **-ไม่มี-**

**ระเบียบวาระที่ ๔ เรื่องที่คณะกรรมการที่สภาท้องถิ่นแต่งตั้งขึ้นพิจารณาเสร็จแล้ว**

 **-ไม่มี-**

**ระเบียบวาระที่ ๕ เรื่องที่เสนอใหม่**

 **๕.1 ญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๗**

นายสัญญา พละเลิศ ญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๗

ประธานสภาฯ ขอเชิญเลขานุการสภาฯ ได้ชี้แจงข้อกฎหมายให้ที่ประชุมทราบครับ

**น.ส.พิมพ์พรรณ จันทร์รูปงาม** ตามระเบียบกระทรวงมหาดไทยว่าด้วยวิธีการงบประมาณขององค์กร

**เลขานุการสภาฯ** ปกครองส่วนท้องถิ่น พ.ศ.2563 หมวด ๔ การโอนและแก้ไขเปลี่ยนแปลงงบประมาณ ข้อ 27 การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญปลัดองค์การบริหารส่วนตำบลจรเข้ใหญ่ ในฐานะเจ้าหน้าที่งบประมาณชี้แจงครับ

**น.ส.พิมพ์พรรณ จันทร์รูปงาม เนื่องจากองค์การบริหารส่วนตำบลจรเข้ใหญ่ มีความจำเป็นต้องดำเนิน**

**เลขานุการสภาฯ** ความจำเป็นต้องดำเนินโครงการเพื่อแก้ไขปัญหาความเดือดร้อนของประชาชนอย่าง

/เร่งด่วน...

-4-

เร่งด่วนและเป็นภารกิจซึ่งอยู่ในอำนาจหน้าที่ ซึ่งไม่ได้บรรจุไว้ในข้อบัญญัติงบประมาณรายจ่ายประจำปีงบประมาณ พ.ศ.256๗ จึงมีความจำเป็นต้องโอนงบประมาณรายจ่ายเพื่อตั้งจ่ายเป็นรายการใหม่ โดยมีรายละเอียดดังนี้

**รายการที่ 1**

 **โอนลด**

1) แผนงานการศึกษา งานบริหารงานทั่วไปเกี่ยวกับการศึกษา งบดำเนินงาน หมวดค่าวัสดุ ประเภทวัสดุสำนักงาน งบประมาณอนุมัติ 30,000 บาท งบประมาณก่อนโอน 12,597 บาท จำนวนเงินที่ขอโอน 12,597 บาท งบประมาณคงเหลือหลังโอน 0.- บาท

2) แผนงานการศึกษา งานบริหารงานทั่วไปเกี่ยวกับการศึกษา งบดำเนินงาน หมวดค่าวัสดุ ประเภทวัสดุคอมพิวเตอร์ งบประมาณอนุมัติ 60,000 บาท งบประมาณก่อนโอน 41,450 บาท จำนวนเงินที่ขอโอน 41,450 บาท งบประมาณคงเหลือหลังโอน 0.- บาท

3) แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ ค่าใช้จ่ายในการเดินทางไปราชการ งบประมาณอนุมัติ 45,000 บาท งบประมาณก่อนโอน 28,916 บาท จำนวนเงินที่ขอโอน 28,916 บาท งบประมาณคงเหลือหลังโอน 0.- บาท

4) แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ โครงการสนับสนุนค่าใช้จ่ายการบริหารสถานศึกษา (ค่าจัดการศึกษา) งบประมาณอนุมัติ 50,120 บาท งบประมาณ ก่อนโอน 20,703 บาท จำนวนเงินที่ขอโอน 20,703 บาท งบประมาณคงเหลือหลังโอน 0.- บาท

5) แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ โครงการสนับสนุนค่าใช้จ่ายการบริหารสถานศึกษา (รายหัว) งบประมาณอนุมัติ 121,380 บาท งบประมาณก่อนโอน 16,728 บาท จำนวนเงินที่ขอโอน 16,728 บาท งบประมาณคงเหลือหลังโอน 0.- บาท

6) แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ โครงการสนับสนุนค่าใช้จ่ายการบริหาร

/สถานศึกษา...

-5-

สถานศึกษา (อาหารกลางวัน) งบประมาณอนุมัติ 507,150 บาท งบประมาณก่อนโอน 186,057 บาท จำนวนเงินที่ขอโอน 186,057 บาท งบประมาณคงเหลือ หลังโอน 0.- บาท

7) แผนงานการศึกษา งานระดับก่อนวัยเรียนและประถมศึกษา งบเงินอุดหนุน หมวดเงินอุดหนุน ประเภทเงินอุดหนุนส่วนราชการ โครงการอุดหนุนค่าอาหารกลางวันโรงเรียนสังกัด สพฐ. ในเขตพื้นที่ งบประมาณอนุมัติ 2,320,000 บาท งบประมาณก่อนโอน 13,008 บาท จำนวนเงินที่ขอโอน 13,008 บาท งบประมาณคงเหลือหลังโอน 0.- บาท

8) แผนงานสังคมสงเคราะห์ งานสวัสดิการสังคมและสังคมสงเคราะห์ งบดำเนินงาน หมวดค่าใช้สอยประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ ค่าใช้จ่ายในการเดินทางไปราชการ งบประมาณอนุมัติ 20,000 บาท งบประมาณก่อนโอน 19,140 บาท จำนวนเงินที่ขอโอน 19,140 บาท งบประมาณคงเหลือหลังโอน 0.- บาท

9) แผนงานเคหะและชุมชน งานกำจัดขยะมูลฝอยและสิ่งปฏิกูล งบดำเนินงาน หมวดค่าใช้สอยประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ โครงการอาสาสมัครท้องถิ่นรักษ์โลก (อถล) งบประมาณอนุมัติ 10,000 บาท งบประมาณก่อนโอน 5,990 บาท จำนวนเงินที่ขอโอน 5,990 บาท งบประมาณคงเหลือหลังโอน 0.- บาท

10) แผนงานการศึกษา งานศาสนาวัฒนธรรมท้องถิ่น งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่น ๆ โครงการจัดงานประเพณีสงกรานต์ สรงน้ำพระและรดน้ำผู้สูงอายุ งบประมาณอนุมัติ 15,000 บาท งบประมาณก่อนโอน 6,990 บาท จำนวนเงินที่ขอโอน 6,990 บาท งบประมาณคงเหลือหลังโอน 0.- บาท

11) แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบดำเนินงาน หมวดค่าตอบแทน ประเภทเงินช่วยเหลือการศึกษาบุตร งบประมาณอนุมัติ 25,000 บาท งบประมาณก่อนโอน 5,070 บาท จำนวนเงินที่ขอโอน 5,070 บาท งบประมาณคงเหลือหลังโอน 0.- บาท

12) แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างกำแพงกันดินพร้อมรั้วศูนย์พัฒนาเด็กเล็กบ้านศาลาท่าทราย งบประมาณอนุมัติ 366,000 บาท งบประมาณก่อนโอน 4,494.92 บาท จำนวนเงินที่ขอโอน 4,494.92 บาท งบประมาณคงเหลือหลังโอน 0.- บาท

13) แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการสร้างเสริม

/ถมดิน...

-6-

ถนนดินพร้อมลงลูกรังจากถนนคอนกรีตในหมู่บ้านถึงบริเวณบ้านนางเซียมเกียง เซียวประเสริฐ หมู่ที่ 9 งบประมาณอนุมัติ 66,000 บาท งบประมาณก่อนโอน 4,400 บาท จำนวนเงินที่ขอโอน 4,400 บาท งบประมาณคงเหลือหลังโอน 0.- บาท

14) แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการสร้างเสริมถนนดินพร้อมลงลูกรังจากถนนลาดยาง สายโคกคราม-พรมแดน ถึงบ้านนายประสงค์ วงษ์อุบล หมู่ที่ 9 งบประมาณอนุมัติ 33,900 บาท งบประมาณก่อนโอน 5,600 บาท จำนวนเงินที่ขอโอน 5,600 บาท งบประมาณคงเหลือหลังโอน 0.- บาท

15) แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าปรับปรุงที่ดินและสิ่งก่อสร้าง ค่าบำรุงรักษาและปรับปรุงที่ดินและสิ่งก่อสร้าง งบประมาณอนุมัติ 100,000 บาท งบประมาณก่อนโอน 12,356.08 บาท จำนวนเงินที่ขอโอน 12,356.08 บาท งบประมาณคงเหลือหลังโอน 0.- บาท

**โอนตั้งจ่ายรายการใหม่**

แผนงานอุตสาหกรรมและการโยธา งานก่อสร้าง งบลงทุน หมวด ค่าครุภัณฑ์ ประเภทครุภัณฑ์ไฟฟ้าและวิทยุ โครงการติดตั้งโคมไฟฟ้าส่องสว่าง พลังงานแสงอาทิตย์ หมู่ที่ 1 บ้านดอนผักเสี้ยน งบประมาณ 383,500 บาท เพื่อจ่ายเป็นค่าติดตั้งโคมไฟฟ้าส่องสว่าง พลังงานแสงอาทิตย์ หมู่ที่ 1 บ้านดอนผักเสี้ยน จำนวน 13 ชุด (ตามแบบที่อบต.กำหนด)

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดอนุมัติการโอนงบประมาณรายจ่าย ประจำปีงบประมาณ พ.ศ.๒๕๖๗ ขอให้ยกมือขึ้นครับ

มติที่ประชุม มีมติอนุมัติ 8 เสียง

 ไม่อนุมัติ 0 เสียง

งดออกเสียง 1 เสียง (ประธานสภาฯ)

 **5.2 ญัตติขออนุมัติใช้จ่ายเงินสะสม ประจำปีงบประมาณ พ.ศ.2567**

นายสัญญา พละเลิศ ญัตติขออนุมัติใช้จ่ายเงินสะสม ประจำปีงบประมาณ พ.ศ.๒๕๖๗ ขอเชิญ

ประธานสภาฯ เลขานุการสภาฯ ได้ชี้แจงข้อกฎหมายให้ที่ประชุมทราบครับ

**น.ส.พิมพ์พรรณ จันทร์รูปงาม** ตามระเบียบกระทรวงมหาดไทยว่าด้วยการรับเงิน การเบิกจ่ายเงิน

**เลขานุการสภาฯ** การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.2566 หมวด 8 เงินสะสม ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไขดังต่อไปนี้

/(10) ให้กระทำ...

-7-

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่า สามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้น เมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด และเทศบาลนครต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบลต้องมีเงินสะสมคงเหลือไม่ ต่ำกว่าห้าล้านบาท

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การจ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

องค์การบริหารส่วนตำบลจรเข้ใหญ่ ได้ส่งเงินสมทบกองทุนส่งเสริมกิจการขององค์กรการบริหารส่วนตำบลแล้ว และพิสูจน์ยอดเงินสะสมที่สามารถนำไปใช้ได้ตามรายงานการเงิน (ระหว่างปี) ณ วันที่ ๓1 มีนาคม 2567 โดยมีรายละเอียดตามเอกสารรายงานพิสูจนย์ยอดเงินสะสมฯ ที่แจกให้ทุกท่าน ดังนี้

เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน2566 1,631,914.52

หัก เงินสมทบกองทุนส่งเสริมกิจการของอปท. (103,037.05)

 สำรองจ่ายตามระเบียบฯ

 1.ค่าใช้จ่ายด้านบุคลากรไม่น้อยกว่า 3 เดือน (2,840,910.00)

 2. ร้อยละ 15 ของงบประมาณรายจ่ายประจำปี (3,355,000.00)

 3. เงินสะสมคงเหลือขั้นต่ำตามระเบียบฯ - (6,195,910.00)

คงเหลือเงินสะสมตามบัญชีเงินฝากธนาคารที่นำไปใช้ได้หลังหักเงินสมทบกองทุนฯ (4,667,032.53)

สำรองตามระเบียบฯ และเงินสะสมคงเหลือขั้นต่ำตามระเบียบฯ

หัก เงินสะสมที่ได้รับอนุมัติแล้วในปีปัจจุบัน (2,164,000.00)

 ถอนคืนเงินรายรับข้ามปีงบประมาณ -

 เงินทุนสำรองเงินสะสมที่ได้รับอนุมัติแล้ว ทั้งที่ไม่ได้ก่อหนี้ผูกพันและที่ก่อหนี้ -

 เงินทุนสำรองเงินสะสมที่ได้รับอนุมัติแล้วในปีปัจจุบัน (2,139,000.00)

/บวก เงินสะสม...

-8-

บวก เงินสะสมที่เหลือจากการอนุมัติหลังจากก่อหนี้ผูกพันแล้ว -

 เงินทุนสำรองเงินสะสมที่เหลือจากการอนุมัติหลังจากก่อหนี้ผูกพันแล้ว -

 รับคืนเงินรายจ่าย/รับรายได้ข้ามปีงบประมาณตกเป็นเงินสะสม 405.00

 เงินทุนสำรองเงินสะสม ณ วันที่ 30 กันยายน 2566 15,847,805.92 15,848,210.92

คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที่ 31 มีนาคม 2567 9,017,178.39

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญท่านนายกองค์การบริหารส่วนตำบลจรเข้ใหญ่ชี้แจงให้ที่ประชุมทราบครับ

นายสุเทพ ทองธรรมชาติ เนื่องจากมีความจำเป็นต้องดำเนินโครงการเพื่อแก้ไขปัญหาความเดือดร้อนนายก อบต.จรเข้ใหญ่ ของประชาชนอย่างเร่งด่วนและเป็นภารกิจซึ่งอยู่ในอำนาจหน้าที่ตามพระราชบัญญัติ

สภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 68 ภายใต้บังคับแห่งกฎหมาย องค์การบริหารส่วนตำบลอาจจัดทำกิจการในเขตองค์การบริหารส่วนตำบล (1) จัดให้มีและบำรุงรักษาทางน้ำและทางบก และพระราชบัญญัติกำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น พ.ศ.2542 มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง (4) การสาธารณูปโภคและการก่อสร้างอื่นๆ ซึ่งโครงการไม่ได้บรรจุไว้ในข้อบัญญัติงบประมาณรายจ่ายประจำปีงบประมาณ พ.ศ.256๗ และเป็นปัญหาเร่งด่วนไม่สามารถรอเงินงบประมาณปกติได้จึงต้องขอใช้จ่ายเงินสะสมเพื่อแก้ไขปัญหาและบรรเทาความเดือดร้อนให้กับประชาชน จึงเสนอสภาองค์การบริหารส่วนตำบลจรเข้ใหญ่เพื่อขออนุมัติใช้จ่ายเงินสะสม ประจำปี พ.ศ.2567 แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ ดังนี้

**1. โครงการสร้างเสริมถนนดินพร้อมลงหินคลุก บ้านดอนผักเสี้ยน หมู่ที่ 1 งบประมาณ 315,000 บาท** เพื่อสร้างเสริมถนนดินพร้อมลงหินคลุก บ้านดอนผักเสี้ยน หมู่ที่ 1 ถนนหินคลุกสายภายในหมู่บ้านดอนผักเสี้ยน บริเวณบ้านนางน้ำฝน ธรรมขันธ์ ถึงบริเวณบ่อกุ้งนางสาวเนาวรัตน์ สังข์วิเศษ สภาพใหม่ 1. งานดินถมคันทาง 1.1 ผิวดินคันทางกว้าง 3.30 เมตร ยาว 263.00 เมตร ฐานกว้างตามแบบรูปรายการ หรือได้ปริมาตรดินถมคันทางไม่น้อยกว่า 1,006.67 ลูกบาศก์เมตร พร้อมปรับเกลี่ยแต่งคันทาง 1.2 ทางเชื่อมขึ้นลง (หูช้าง) จำนวน 5 จุด ได้ปริมาตรดินถมไม่น้อยกว่า 20.00 ลูกบาศก์เมตร พร้อมปรับเกลี่ยแต่งทางเชื่อมขึ้นลง 2. งานหินคลุกผิวจราจร 2.1 หินคลุกผิวทางจราจรกว้าง 3.00 เมตร

/ยาว...

-9-

ยาว 263.00 เมตร หนาเฉลี่ย 0.10 เมตร หรือได้ปริมาตรหินคลุกไม่น้อยกว่า 82.85 ลูกบาศก์เมตร พร้อมปรับเกลี่ย 2.2 หินคลุกผิวทางเชื่อมขึ้นลง (หูช้าง) จำนวน 5 จุด ได้ปริมาตรหินคลุกไม่น้อยกว่า 5.13 ลูกบาศก์เมตร พร้อมปรับเกลี่ย 3.งานท่อ PVC 3.1 ท่อ PVC Ø 8 นิ้ว จำนวน 1 ท่อน

**2. โครงการสร้างเสริมถนนดินพร้อมลงหินคลุกสายคันกั้นน้ำคลองลำบัว หมู่ที่ 3 งบประมาณ 482,000 บาท** เพื่อเสริมสร้างยกระดับถนนดินพร้อมลงหินคลุกสายคันกั้นน้ำคลองลำบัว หมู่ที่ 3 บริเวณถนน ค.ส.ล. สายบ้านลำบัวหมู่ที่ 3 เชื่อมต่อถนนลาดยางบริเวณบ้านนายบุญปลูก ทรัพย์นุช ถึงบริเวณบ้านนายชัยยุทธ อภิเดช ผิวคันทางดิน กว้าง 3.80 เมตร ยาว 225.00 เมตร (รายละเอียดตามแบบที่ อบต.กำหนด) หรือได้ปริมาตรดินถมคันทาง 1,047.25 ลูกบาศก์เมตร ผิวจราจรหินคลุก กว้าง 3.50 เมตร ยาว 225.00 เมตร หนาเฉลี่ย 0.10 เมตร หรือได้ปริมาตรหินคลุกไม่น้อยกว่า 82.12 ลูกบาศก์เมตร พร้อมปรับเกลี่ย

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ

ประธานสภาฯ

นางวงเดือน จันทกิจ โครงการสร้างเสริมยกระดับถนนดินฯ หมู่ที่ 3 ทำไมถึงทำระยะทางเพียง

สมาชิกสภาฯ หมู่ที่ 1 225.00 เมตร คะ

นายสุเทพ ทองธรรมชาติ เนื่องจากพื้นที่ต่อจากบริเวณบ้านนายชัยยุทธ อภิเดช เป็นที่ดินของวัด

นายก อบต.จรข้ใหญ่ หากจะดำเนินการต้องทำการขอใช้ที่วัดตามระเบียบของกรมการศาสนา ซึ่งต้องใช้ระยะเวลาในการนานพอสมควร จะทำให้ไม่สามารถแก้ไขปัญหาความเดือดร้อนของประชาชนได้ทันท่วงที หากจะก่อสร้างต่อให้ตลอดสายจะต้องทำหลบที่วัดลงไปในคลอง สภาพถนนก็จะเบี้ยวไปทางคลอง ก็จะต้องถามความเห็นของชาวบ้าน ว่าเห็นด้วยหรือไม่ และก่อนดำเนินการก็จะต้องให้ชลประทานอนุญาตใช้พื้นที่ก่อนจึงจะดำเนินการได้ และอีกเรื่องที่ต้องถามความคิดเห็นชาวบ้านก่อนดำเนินการคือหากเสริมถนนสูงขึ้นจะทำให้ความกว้างของถนนจะลดลงนะครับ เพื่อให้เข้าใจตรงกัน

นายประภาส ราตรีมีชัย อีกเรื่องที่ต้องถามความคิดเห็นชาวบ้านก่อนดำเนินการคือหากเสริม

สมาชิกสภาฯ หมู่ที่ 9 ถนนสูงขึ้นเพื่อไม่ให้น้ำท่วมถึง จะทำให้ความกว้างของถนนจะลดลงเพราะถูกจำกัดด้วยความกว้างของฐาน และจะส่งผลกับการเข้าออกบริเวณบ้านของชาวบ้านหรือไม่ เพื่อไม่เกิดปัญหาตามมาภายหลัง

/นายสัญญา...

-10-

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดอนุมัติการใช้จ่ายเงินสะสม ประจำปีงบประมาณ พ.ศ.2567 ขอให้ยกมือขึ้นครับ

มติที่ประชุม มีมติอนุมัติ 7 เสียง

 ไม่อนุมัติ 0 เสียง

งดออกเสียง 1 เสียง (ประธานสภาฯ)

 **5.3 ญัตติพิจารณาร่างข้อบัญญัติงบประมาณรายจ่ายประจำปีงบประมาณ**

 **พ.ศ. 2568 วาระที่หนึ่ง (ขั้นรับหลักการ)**

นายสัญญา พละเลิศ ตามที่ท่านนายกองค์การบริหารส่วนตำบลจรเข้ใหญ่ เสนอญัตติร่างประธานสภาฯ ข้อบัญญัติงบประมาณรายจ่ายประจำปีงบประมาณ พ.ศ.2568 และก่อนที่จะ ดำเนินการพิจารณาขอให้ท่านเลขานุการสภาฯ ชี้แจงระเบียบกฎหมายเกี่ยวกับ

การพิจารณาร่างข้อบัญญัติงบประมาณรายจ่ายประจำปีให้ที่ประชุมสภาฯ ทราบ

นางสาวพิมพ์พรรณ จันทร์รูปงาม ในการจัดทำร่างข้อบัญญัติงบประมาณรายจ่ายประจำปีงบประมาณ

เลขานุการสภาฯ 2568 ให้ผู้บริหารท้องถิ่นได้นำเสนอต่อสภาท้องถิ่นภายในวันที่ 15 สิงหาคม โดยมีระเบียบกฎหมายที่เกี่ยวข้อง ดังนี้ค่ะ

1. พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมถึง (ฉบับที่ 7) พ.ศ.2562

มาตรา 46 (2) สภาองค์การบริหารส่วนตำบลมีอำนาจหน้าที่พิจารณาและให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่ายประจำปี และร่างข้อบัญญัติงบประมาณรายจ่ายเพิ่มเติม

มาตรา 87 งบประมาณรายจ่ายประจำปีและงบประมาณรายจ่าย

เพิ่มเติมขององค์การบริหารส่วนตำบลจะเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด

1. ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๖๓

ข้อ ๙ เงินรายจ่ายประจำปีขององค์กรปกครองส่วนท้องถิ่นให้จัดทำเป็นงบประมาณรายจ่ายประจำปี และให้มีประมาณการรายรับประกอบงบประมาณรายจ่ายประจำปีด้วย

ข้อ ๑๖ การตั้งงบประมาณรายจ่ายเพื่อเป็นค่าใช้จ่ายขององค์กรปกครองส่วนท้องถิ่นให้กระทำตามที่มีกฎหมาย ระเบียบ ข้อบังคับ คำสั่ง หรือหนังสือ สั่งการกระทรวงมหาดไทยกำหนด

ข้อ ๒๓ วรรคสอง เมื่อผู้บริหารท้องถิ่น ได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวมและจัดทำเป็นร่างงบประมาณรายจ่ายเสนอต่อผู้บริหารท้องถิ่นอีกครั้งหนึ่ง เพื่อผู้บริหารท้องถิ่นได้นำเสนอต่อสภาท้องถิ่นภายในวันที่ ๑๕ สิงหาคม

/ข้อ 25 การพิจารณา...

-11-

ข้อ ๒๕ การพิจารณาให้ความเห็นชอบร่างงบประมาณรายจ่ายของสภาท้องถิ่นและการพิจารณาให้ความเห็นชอบหรืออนุมัติร่างงบประมาณรายจ่ายของ ผู้มีอำนาจให้ความเห็นชอบหรืออนุมัติให้เป็นไปตามที่กำหนดไว้ในกฎหมาย ระเบียบ ขององค์กรปกครองส่วนท้องถิ่นแต่ละรูปแบบ

ข้อ 45 วรรคสาม ร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สองกำหนดระยะเวลาเสนอคำแปรญัตติไว้ ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากสมาชิกสภาท้องถิ่นประสงค์จะอภิปรายให้อภิปรายในเรื่องนั้นพอสมควรแล้วจึงลงมติ

นายสัญญา พละเลิศ ขอเชิญนายกองค์การบริหารส่วนตำบลจรเข้ใหญ่ ชี้แจงรายละเอียด

ประธานสภาฯ ร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖8 ต่อที่ประชุมสภาฯ ครับ

นายสุเทพ ทองธรรมชาติ เรียนท่านประธานสภาที่เคารพและท่านสมาชิกสภาฯ ผู้ทรงเกียรติทุกท่าน

นายก อบต.จรเข้ใหญ่ ทุกท่าน ผมขอนำเสนอร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖8 ต่อสภาองค์การบริหารส่วนตำบลจรเข้ใหญ่ โดยที่เป็นการสมควรตั้งงบประมาณรายจ่ายประจำปีงบประมาณ พ.ศ. 2568 อาศัยอำนาจตามความในพระราชบัญญัติสภาและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลจรเข้ใหญ่และโดยอนุมัติของนายอำเภอบางปลาม้า ในปีงบประมาณ พ.ศ.2568 การจัดทำงบประมาณประจำปี พ.ศ.2568 องค์การบริหารส่วนตำบลจรเข้ใหญ่ได้ประมาณการรายรับไว้ 37,000,000 บาท และได้ประมาณการรายจ่ายไว้ 37,000,000 บาท ซึ่งการจัดทำงบประมาณแบบสมดุล (รายรับเท่ากับรายจ่าย) โดยมีรายละเอียดตามเอกสารที่แจกให้ทุกท่าน

นายสัญญา พละเลิศ ขอเชิญสมาชิกได้ตรวจสอบพิจารณาร่างข้อบัญญัติงบประมาณรายจ่าย

ประธานสภาฯ รายจ่ายประจำปีงบประมาณ พ.ศ.2568 วาระที่หนึ่ง (ขั้นรับหลักการ) มีท่านสมาชิกท่านใดจะอภิปรายหรือไม่ ถ้าไม่มีสมาชิกท่านใดอภิปรายผมขอมติที่ประชุมสภาฯ สมาชิกท่านใดเห็นชอบให้รับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2568 โปรดยกมือครับ

มติที่ประชุม มีมติอนุมัติ 7 เสียง

 ไม่อนุมัติ 0 เสียง

งดออกเสียง 1 เสียง (ประธานสภาฯ)

นายสัญญา พละเลิศ ตามที่ประชุมสภาฯ มีมติรับหลักการร่างข้อบัญญัติงบประมาณรายจ่าย

ประธานสภาฯ ประจำปีงบประมาณ พ.ศ.2568 เพื่อให้เป็นไปตามระเบียบว่าด้วยข้อบังคับการ

/ประชุมสภา...

-12-

ประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ 3) พ.ศ. ๒๕65 ข้อ ๑๐๕ ซึ่งบัญญัติให้สภาท้องถิ่นมีอำนาจพิจารณาคัดเลือกคณะกรรมการแปรญัตติร่างข้อบัญญัติฯ ดังนั้นผมจึงขอให้เลขานุการ สภาฯ ชี้แจงระเบียบและกฎหมายที่เกี่ยวข้องให้ท่านสมาชิกสภาฯ รับทราบ

นางสาวพิมพ์พรรณ จันทร์รูปงาม ตามระเบียบกระทรวงมหาดไทยว่าด้วยข้อบังคับการประชุมสภาฯ

เลขานุการสภาฯ ท้องถิ่น พ.ศ.2547 และที่แก้ไขเพิ่มเติม

 ข้อ 45 ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

 ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียดและที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

 ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารหรือสมาชิกสภาท้องถิ่นผู้ใดเห็นสมควรและจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกรับรอง เช่นเดียวกับการเสนอญัตติ

 ข้อ 50 เมื่อคณะกรรมการแปรญัตติได้พิจารณาแล้วจะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้างการแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติตลอดจนการสงวนคำแปรญัตติด้วยและให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการเร่งด่วน ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่างๆ เกี่ยวกับรายงาน นั้น

ข้อ 59 การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่าย หรือการขอลดจำนวนเงินที่ขออนุญาตจ่าย และจะต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้าเป็นหนังสือต่อคณะกรรมการแปรญัตติภายในระยะเวลาที่สภาท้องถิ่นกำหนดตามข้อ๔๕ วรรคสาม และข้อ๔๙ วรรคแรก

ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่ายเว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

/ข้อ 16 ห้าม...

-13-

ข้อ ๖๑ ห้ามไม่ให้แปรญัตติในรายการและจำนวนเงินซึ่งมีข้อผูกพันอย่างใดอย่างหนึ่ง ดังต่อไปนี้

1. ดอกเบี้ยและเงินส่งใช้ต้นเงินกู้
2. รายจ่ายซึ่งเป็นจำนวนเงินที่ต้องจ่ายตามกฎหมาย

ถ้ามีปัญหาว่ารายจ่ายตามรายการใดมีข้อผูกพันตามวรรคหรือไม่ให้ประธานสภาท้องถิ่นเป็นผู้วินิจฉัยชี้ขาด

วิธีเลือกคณะกรรมการแปรญัตติร่างข้อบัญญัติ ภายใต้บังคับข้อ 8 ข้อ 14 ข้อ 103 (๑) ข้อ ๑๐๕ และข้อ ๑๐๗ กำหนดให้สภาท้องถิ่นมีอำนาจเลือกสมาชิกสภาท้องถิ่นเป็นคณะกรรมการแปรญัตติจำนวนไม่น้อยกว่าสามคนแต่ไม่เกินเจ็ดคน โดยให้ผู้บริหารท้องถิ่นหรือสมาชิกสภาท้องถิ่นเสนอชื่อสมาชิกสภาท้องถิ่น ในกรณีที่สมาชิกสภาท้องถิ่นเป็นผู้เสนอชื่อต้องมีสมาชิกสภาท้องถิ่นรับรองไม่น้อยกว่า สองคน เว้นแต่สภาท้องถิ่นใดมีสมาชิกสภาท้องถิ่นเท่าที่มีอยู่น้อยกว่าแปดคนให้มีสมาชิกสภาท้องถิ่นรับรองหนึ่งคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรองชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนโดยให้ใช้วิธียกมือขึ้น พ้นศีรษะ กรณีมีการเสนอชื่อผู้สมควรได้รับแต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก โดยให้เลือกคณะกรรมการแปรญัตติคนที่หนึ่งก่อน แล้วจึงเลือกคณะกรรมการแปรญัตติลำดับต่อไปทีละคนจนครบจำนวนที่พึงมี

 ในการพิจารณาวาระที่สองกำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

นายสัญญา พละเลิศ ตามที่เลขานุการสภาฯ ได้ชี้แจงหลักเกณฑ์และระเบียบให้ที่ประชุมสภาฯ

ประธานสภาฯ รับทราบแล้ว ผมขอมติที่ประชุมว่าเห็นชอบให้กำหนดระยะเวลาในการเสนอ คำแปรญัตติกี่วัน และการเลือกคณะกรรมการแปรญัตติจำนวนกี่คน

นายณัฐพล ธรรมรัตน์ ขอเสนอว่าการกำหนดระยะเวลาเสนอคำแปรญัตติรวม 3 วัน โดยกำหนด

สมาชิกสภาฯ หมู่ที่ 2 ระยะเวลาเสนอคำแปรญัตติต่อคณะกรรมการแปรญัตติในวันที่ 14, 1๕ และวันที่ 16 สิงหาคม 2567 เวลา 08.30 - 16.30 น. ณ ห้องประชุมสภาองค์การบริหารส่วนตำบลจรเข้ใหญ่ รวมระยะเวลาทั้งสิ้น ๒๔ ชั่วโมง

ผู้รับรอง : 1. นายชนะพันธุ์ สุดใจ สมาชิกสภาฯ หมู่ที่ 5

 2. นายประภาส ราตรีมีชัย สมาชิกสภาฯ หมู่ที่ 9

นายสัญญา พละเลิศ มีสมาชิกท่านใดจะเสนอเป็นอย่างอื่นหรือไม่ครับ ถ้าไม่มีเป็นอันว่ากำหนด

ประธานสภาฯ ระยะเวลาเสนอคำแปรญัตติต่อคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2568 จำนวน ๓ วัน คือวันที่ 1๔, 1๕ และวันที่ 16 สิงหาคม 2567 เวลา 08.30 - 16.30 น. ณ ห้องประชุมสภาองค์การบริหารส่วนตำบลจรเข้ใหญ่ รวมระยะเวลาทั้งสิ้น ๒๔ ชั่วโมง

/ลำดับต่อไป...

-14-

ลำดับต่อไปผมขอมติที่ประชุมว่าเห็นชอบกำหนดให้มีคณะกรรมการ แปรญัตติจำนวนกี่คนครับ

นางอรุณี ทองชาติ ขอเสนอว่าคณะกรรมการแปรญัตติร่างข้อบัญญัติงบประมาณรายจ่าย

สมาชิกสภาฯ หมู่ที่ 1 ประจำปีงบประมาณ พ.ศ.๒๕๖8 ควรมีคณะกรรมการแปรญัตติ จำนวน ๓ คน

ผู้รับรอง : 1. นายณัฐพล ธรรมรัตน์ สมาชิกสภาฯ หมู่ที่ 2

 2. นายสมศักดิ์ ทองแย้ม สมาชิกสภาฯ หมู่ที่ 7

นายสัญญา พละเลิศ มีสมาชิกท่านใดจะเสนอเป็นอย่างอื่นหรือไม่ครับ ถ้าไม่มีเป็นอันว่า

ประธานสภาฯ กำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2568 จำนวน ๓ คน

ลำดับต่อไปเป็นการเสนอชื่อบุคคลที่จะเป็นคณะกรรมการแปรญัตติ ร่างงบประมาณรายจ่ายประจำปีงบประมาณ พ.ศ.2568 ขอเชิญสมาชิกสภาฯ เสนอชื่อคณะกรรมการแปรญัตติคนที่ 1 พร้อมผู้รับรองอย่างน้อย ๒ ท่าน ขอเชิญครับ

นายประภาส ราตรีมีชัย เสนอนางอรุณี ทองชาติ สมาชิกสภาฯ หมู่ที่ 1 เป็นคณะกรรมการ

สมาชิกสภาฯ หมู่ที่ 9 แปรญัตติคนที่ ๑ ครับ

ผู้รับรอง : 1. นายณัฐพล ธรรมรัตน์ สมาชิกสภาฯ หมู่ที่ 2

 2. นางวงเดือน จันทกิจ สมาชิกสภาฯ หมู่ที่ 3

นายสัญญา พละเลิศ มีสมาชิกสภาฯ ท่านใดประสงค์ที่จะเสนอชื่อสมาชิกสภาฯ ที่ตนเห็นควร

ประธานสภาฯ ให้เป็นคณะกรรมการแปรญัตติ คนที่ ๑ อีกหรือไม่ เมื่อที่ประชุมไม่มีการเสนอชื่อเพิ่มผมจึงถือว่าที่ประชุมให้ความเห็นชอบนางอรุณี ทองชาติ สมาชิกสภาฯ หมู่ที่ ๑ เป็นคณะกรรมการแปรญัตติ คนที่ ๑

ลำดับต่อไปเป็นการเสนอชื่อบุคคลที่จะเป็นคณะกรรมการแปรญัตติ ร่างงบประมาณรายจ่ายประจำปีงบประมาณ พ.ศ.2568 ขอเชิญสมาชิกสภาฯ เสนอชื่อคณะกรรมการแปรญัตติคนที่ 2 พร้อมผู้รับรองอย่างน้อย ๒ ท่าน ขอเชิญครับ

นายประยุทธ สะอาดเอี่ยม เสนอนายชนะพันธุ์ สุดใจ สมาชิกสภาฯ หมู่ 5 เป็นคณะกรรมการ

สมาชิกสภาฯ หมู่ที่ 6 แปรญัตติคนที่ ๒ ครับ

ผู้รับรอง : 1. นายประภาส ราตรีมีชัย สมาชิกสภาฯ หมู่ที่ 9

 2. นางอรุณี ทองชาติ สมาชิกสภาฯ หมู่ที่ ๑

นายสัญญา พละเลิศ มีสมาชิกสภาฯ ท่านใดประสงค์ที่จะเสนอชื่อสมาชิกสภาฯ ที่ตนเห็น

ประธานสภาฯ ควรให้เป็นคณะกรรมการแปรญัตติ คนที่ ๒ อีกหรือไม่ เมื่อที่ประชุมไม่มีการเสนอชื่อเพิ่มผมจึงถือว่าที่ประชุมให้ความเห็นชอบ นายชนะพันธุ์ สุดใจ สมาชิกสภาฯ หมู่ที่ 5 เป็นคณะกรรมการแปรญัตติ คนที่ ๒

/ลำดับต่อไป...

-15-

ลำดับต่อไปเป็นการเสนอชื่อบุคคลที่จะเป็นคณะกรรมการแปรญัตติ ร่างงบประมาณรายจ่ายประจำปีงบประมาณ พ.ศ.2568 ขอเชิญสมาชิกสภาฯ เสนอชื่อคณะกรรมการแปรญัตติคนที่ 3 พร้อมผู้รับรองอย่างน้อย ๒ ท่าน ขอเชิญครับ

นางวงเดือน จันทกิจ เสนอนายประภาส ราตรีมีชัย สมาชิกสภาฯ หมู่ 9 เป็นคณะกรรมการ

สมาชิกสภาฯ หมู่ที่ 3 แปรญัตติคนที่ ๓ ครับ

ผู้รับรอง : 1. นายประยุทธ สะอาดเอี่ยม สมาชิกสภาฯ หมู่ที่ 6

 2. นายชนะพันธุ์ สุดใจ สมาชิกสภาฯ หมู่ที่ 5

นายสัญญา พละเลิศ มีสมาชิกสภาฯ ท่านใดประสงค์ที่จะเสนอชื่อสมาชิกสภาฯ ที่ตนเห็น

ประธานสภาฯ ควรให้เป็นคณะกรรมการแปรญัตติ คนที่ ๓ อีกหรือไม่ เมื่อที่ประชุมไม่มีการเสนอชื่อเพิ่มผมจึงถือว่าที่ประชุมให้ความเห็นชอบ นายประภาส ราตรีมีชัย สมาชิกสภาฯ หมู่ที่ 9 เป็นคณะกรรมการแปรญัตติ คนที่ ๓

 สรุปคณะกรรมการแปรญัตติร่างข้อบัญญัติงบประมาณรายจ่าย ประจำปีปีงบประมาณ พ.ศ.๒๕68 ประกอบด้วย

 1. นางอรุณี ทองชาติ สมาชิกสภาฯ หมู่ที่ 1

 2. นายชนะพันธุ์ สุดใจ สมาชิกสภาฯ หมู่ที่ 5

 3. นายประภาส ราตรีมีชัย สมาชิกสภาฯ หมู่ที่ 9

นายสัญญา พละเลิศ ดังนั้น ผมขอแจ้งให้สมาชิกสภาฯ ท่านใดประสงค์ที่จะเสนอคำแปรญัตติ

ประธานสภาฯ สามารถยื่นคำแปรญัตติต่อคณะกรรมการแปรญัตติตั้งแต่วันที่ 1๔,15 และวันที่ 16 สิงหาคม 2567 และให้คณะกรรมการแปรญัตติประชุมปรึกษาหารือคำแปรญัตติ แล้วส่งผลการประชุมให้ประธานสภาฯ เพื่อจัดส่งผลการแปรญัตติให้สมาชิกสภาได้ทราบล่วงหน้าก่อนวันประชุมสภาฯ

นางสาวพิมพ์พรรณ จันทร์รูปงาม ขอให้คณะกรรมการแปรญัตติทุกท่านร่วมประชุมพิจารณาคัดเลือก

เลขานุการสภาฯ ประธานคณะกรรมการแปรญัตติฯ และเลขานุการคณะกรรมการแปรญัตติ ในวันที่ 1๓ สิงหาคม 2564 เวลา 14.00 น. ณ ห้องประชุมสภาองค์การบริหารส่วนตำบลจรเข้ใหญ่

**ระเบียบวาระที่ ๖ เรื่องอื่นๆ**

นายสัญญา พละเลิศ มีท่านใดต้องการเสนอเรื่องใดอีกหรือไม่ครับ

ประธานสภาฯ

นายสมศักดิ์ ทองแย้ม เรื่องการร่วมงานรัฐพิธี ซึ่งต่อไปก็คืองานครบรอบวันสวรรคต รัชกาลที่ 9

รองประธานสภาฯ วันที่ 13 ตุลาคม และวันที่ 23 ตุลาคม เป็นวันปิยะมหาราช ตอนนี้อบต. จรเข้ใหญ่ มีรถตู้ไว้ใช้ในราชการแล้ว ทำให้ผู้บริหารและสมาชิก สะดวกในการเดินทางร่วมงานรัฐพิธีโดยรถคันเดียวกัน

/นายณัฐพล...

-16-

นายณัฐพล ธรรมรัตน์ ก่อนเข้าห้องประชุม สมาชิกสภาฯ ได้ปรึกษาหารือกันแล้วว่าในการร่วม

สมาชิกสภาฯ หมู่ที่ 2 งานรัฐพิธีต่างๆ สมาชิกพร้อมใจกันไปร่วมงานทุกท่าน แต่หากท่านใดมีภารกิจจำเป็นจริงๆ ก็ไม่ว่ากัน เนื่องจากปัจจุบันอบต.จรเข้ใหญ่ก็มีรถตู้สำหรับใช้ในการปฏิบัติราชการ ทำให้การเดินทางไปร่วมงานรัฐพิธีต่างๆ สะดวก

นายสุเทพ ทองธรรมชาติ ต้องขอขอบคุณท่านสมาชิกสภาฯ ทุกท่าน เป็นเรื่องดีครับ เป็นการแสดง

นายก อบต.จรเข้ใหญ่ ถึงความพร้อมเพรียง สำหรับพนักงานเราจัดชุดกิจกรรมจำนวนชุดละ 6 คน หากมีคณะผู้บริหารและสมาชิกสภาฯ ทุกท่านร่วมงานด้วยจะเป็นการส่งเสริมภาพลักษณ์ของหน่วยงานเรา ในส่วนของคณะผู้บริหารรองนิทราก็จะเป็นผู้ร่วมพิธีบ่อยครั้ง ปัจจุบันผมมีปัญหาด้านสุขภาพ ผมก็ขอจะมอบหมายให้รองสมชายหรือเลขานุการนายกไปร่วมงานผลัดเปลี่ยนกับรองนิทราด้วยนะครับ อีกเรื่องคือการร่วมโครงการของงานพัฒนาชุมชน วันที่ 26-27 สิงหาคม ณ จังหวัดนครนายก เนื่องจากปัญหาสุขภาพของผมที่ไม่สามารถนั่งรถนานๆ ได้ จึงขอมอบหมายให้รองนิทรานะครับ และขอฝากสมาชิกสภาฯ ทุกท่านที่ร่วมงานดูแลประชาชนด้วยนะครับ เรื่องรถกระเช้าผมได้ประสานขอความอนุเคราะห์รถกระเช้าเพื่อดำเนินการซ่อมแซมไฟฟ้าจากพื้นที่ข้างเคียงแล้ว ต้องรออีกสักระยะครับ เรื่องเสียงตามสายหมู่ 7 หมู่ 2 และหมู่ 3 ผมแจ้งให้ช่างเข้าไปตรวจสอบ ขอให้สมาชิกฯร่วมตรวจสอบกับช่างด้วยนะครับ โดยก่อนเข้าตรวจสอบช่างจะประสานให้ท่านทราบ หากชำรุดจะดำเนินการซ่อมแซมต่อไป

นายสัญญา พละเลิศ ผมเห็นด้วยนะครับเรื่องที่สมาชิกสภาฯ ทุกท่านเข้าร่วมงานรัฐพิธีโดย

ประธานสภาฯ พร้อมเพรียงกันแสดงถึงความเป็นปึกแผ่น แต่หากรถตู้ไม่สามารถรองรับได้หมดเราก็เดินทางโดยรถส่วนตัวกันนะครับ และขอฝากเจ้าหน้าที่ที่เกี่ยวข้องหากมีงานรัฐพิธีขอให้แจ้งสมาชิกสภาฯ ทราบล่วงหน้าด้วยนะครับ

นางสาวน้ำผึ้ง ปทุมานนท์ ขอเรียนเชิญคณะผู้บริหารและสมาชิกสภาฯ ร่วมมอบแว่นสายตาให้แก่

นักจัดการงานทั่วไป ผู้สูงอายุตามโครงการคัดกรองความผิดปกติทางสายตา แก้ไขปัญหาการมองเห็น ไม่ชัดในกลุ่มผู้สูงอายุ ปีงบประมาณ 2567 เวลา 10.00 น. ณ องค์การบริหารส่วนตำบลจรเข้ใหญ่ โดยมอบพร้อมกันทุกหมู่ค่ะ

นายสุเทพ ทองธรรมชาติ ฝากท่านประธานสภาฯ ท่านรองสมชาย และท่านสมาชิกสภาฯ ด้วยนะ

นายก อบต.จรเข้ใหญ่ ครับ เนื่องจากได้รับแจ้งจากเจ้าหน้าที่ชลประทานโครงการส่งน้ำและบำรุงรักษาชัณสูตรที่ดูแลเครื่องสูบน้ำที่มาติดตั้งในพื้นที่หมู่ 4 และหมู่ 5 เพื่อช่วยเหลือในการสูบระบายน้ำที่ท่วมขังในพื้นที่ออก ว่าในการสูบน้ำขอให้เราแจ้งให้ชาวบ้านในพื้นที่ให้ความร่วมมือและช่วยเจ้าหน้าที่ของชลประทานในการดูแลการสูบน้ำด้วย เช่น หากเกิดการอุตันของหัวกะโหลกสูบน้ำ ก็ขอให้ชาวบ้านลงไปช่วยกันเอาสิ่งที่อุดตันออก ขอความร่วมมือด้วยนะครับ

นายภิรมย์ แก้วปาน ขอความร่วมมือท่านสมาชิกสภาฯ ทุกท่าน ช่วยประชาสัมพันธ์การรับ

รองปลัด อบต.จรเข้ใหญ่ สมาชิกชมรมผู้สูงอายุ โดยแจ้งถึงสิทธิประโยชน์และสวัสดิการต่างๆ อย่างปีงบประมาณ 2568 ก็ได้นำโครงการเข้าข้อบัญญัติจำนวน 2 โครงการ เพื่อส่งเสริมอาชีพและศึกษาดูงานสำหรับผู้สูงอายุ หากมีสมาชิกจำนวนมากและมีความเข้มแข้งเราจะสามารถต่อยอดพัฒนาชมรมต่อไปได้ ขอบคุณครับ

/นายสัญญา...

-17-

นายสัญญา พละเลิศ มีท่านใดต้องการเสนอเรื่องใดอีกหรือไม่ครับ ถ้าไม่มีขอปิดการประชุม

ประธานสภาฯ และขอขอบคุณทุกท่านครับ

**ปิดประชุมเวลา 12.30 น.**

ลงชื่อ  ผู้บันทึกรายงานการประชุม

 (นางสาวพิมพ์พรรณ จันทร์รูปงาม)

 เลขานุการสภาองค์การบริหารส่วนตำบลจรเข้ใหญ่

 คณะกรรมการฯ ได้ตรวจรายงานการประชุมสภาองค์การบริหารส่วนตำบลจรเข้ใหญ่ สมัยประชุมสามัญ สมัยที่ 3 ประจำปี พ.ศ.๒๕67 เรียบร้อยแล้ว เมื่อวันที่....19.สิงหาคม..2567...........

 ลงชื่อ  ประธานกรรมการ

 (นายประยุทธ สะอาดเอี่ยม)

 สมาชิกสภาฯ หมู่ที่ ๖

 ลงชื่อ  กรรมการ

 (นายชนะพันธุ์ สุดใจ)

 สมาชิกสภาฯ หมู่ที่ ๕

 ลงชื่อ  กรรมการ

 (นายสมศักดิ์ ทองแย้ม)

 สมาชิกสภาฯ หมู่ที่ ๗

รายงานการประชุมฯ ฉบับนี้ ที่ประชุมสภาองค์การบริหารส่วนตำบลจรเข้ใหญ่ได้รับรองแล้วใน

สมัยประชุม…สามัญ….…. สมัยที่......3...... ประจำปี.....2567......... ครั้งที่......2..... เมื่อวันที่...22..สิงหาคม.2567... ประธานสภาองค์การบริหารส่วนตำบลจรเข้ใหญ่ จึงได้ลงลายมือชื่อไว้เป็นหลักฐานตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมถึง (ฉบับที่ ๓) พ.ศ.25๖๕ ข้อ 34

 ลงชื่อ  ผู้รับรองรายงานการประชุม

 (นายสัญญา พละเลิศ)

 ประธานสภาองค์การบริหารส่วนตำบลจรเข้ใหญ่